b'\n_START_ARTICLE_\nKnudrisgade\n_START_PARAGRAPH_\nKnudrisgade i Aarhus er en gade mellem N\xc3\xb8rreport mod sydvest og \xc3\x98stbanetorvet mod nord\xc3\xb8st. Gaden er hovedsageligt pr\xc3\xa6get af 3-4 etagers karr\xc3\xa9er og et ungdomskulturhus, hvis bygning tidligere husede Folkeregistret i Aarhus.\n_START_SECTION_\nNavnet\n_START_PARAGRAPH_\nDet er af og til fremf\xc3\xb8rt at navnet skulle stamme fra en mand, der hed Knud Riis, og som boede i omr\xc3\xa5det. Det kommer snarere af naturforholdene p\xc3\xa5 stedet. Til beskrivelse af en fremspringende bakke har man brugt ordet knude, hvilket bl.a. indg\xc3\xa5r i det mere udbredte Knudshoved. Den fugtige bakke har v\xc3\xa6ret bevokset med et krat eller en lille skov, hvortil ogs\xc3\xa5 bruges betegnelsen ris. S\xc3\xa6ttes ordene sammen f\xc3\xa5r man en "risbevokset bakkeknude".\n_START_SECTION_\nKnudrisgade ben\xc3\xa6vnes af Aarhus Byr\xc3\xa5d\n_START_PARAGRAPH_\nDen projekterede gade ses p\xc3\xa5 et bykort fra 1858, men navnet kom f\xc3\xb8rst almindeligt i brug fra 1867, hvor den sydlige del af Knudrisgade blev bebygget._NEWLINE_Aarhus Byr\xc3\xa5d vedtog at navnet Knudrisgade p\xc3\xa5 byr\xc3\xa5dsm\xc3\xb8det 5. februar 1891 efter indstilling af Udvalget for Byens Udvidelse og Bebyggelse.'